На основу члана 13. Закона о јавним службама („Службени гласник Републике Србије", број 42/91, 71/94, 79/05-други закон, 81/05-испр.др.закона, 83/05-испр.др. закона и 83/14-други закон), члана 55. Закона о основама система образовања и васпитања "Службенi гласник РС", бр. 88/2017, 27/2018 - други закон, 10/2019, 6/2020 и 129/2021) и члана 37. став 1. тачка 9. Статута Града Ниша („Службени лист Града Ниша", број 88/2008, 143/2016 и 18/2019),

 Скупштина Града Ниша, на седници од године, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О ОСНИВАЊУ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ**

Члан 1.

 У Одлуци о оснивању Регионалног центра за професионални развој запослених у образовању („Службени лист Града Ниша" број 66/2003, 40/2004, 5/2005, 94/2010 и 138/20017) назив Одлуке мења се гласи:

 „ОДЛУКА О ОСНИВАЊУ ЦЕНТРА ЗА СТРУЧНО УСАВРШАВАЊЕ“.

Члан 2.

 Члан 1. Одлуке мења се и гласи:

„Члан 1.

 Оснива се Центар за стручно усавршавање.“

Члан 3.

 Члан 2. мења се и гласи:

„Члан 2.

Циљеви оснивања Центра за стручно усавршавање су стварање услова за обављање послова који се односе на: унапређење и развој система сталног стручног усавршавања и професионални развој запослених и других лица, образовање и обучавање за обављање било ког занимања, учествовање у остваривању међународних програма у области професионалног усавршавања као и истраживања и развоја у друштвеним и хуманистичким наукама.”

Члан 4.

 У члану 4. брише се тачка и додају се речи: „ и градова на територији и ван територије Републике Србије “

Члан 5.

 Члан 5. мења се и гласи:

„Члан 5.

 Назив установе је Центар за стручно усавршавање.“

Члан 6.

Члан 7. мења се и гласи:

 „Члан 7.

Претежна делатност установе је:

- 85.5- Остало образовање

Обухвата опште и стручно образовање и обучавање за обављање било ког занимања, за бављење било којим хобијем или у сврхе самоусавршавања, преквалификацију, доквалификацију и стручно усавршавање.

Обука се може одвијати у камповима и школама које омогућавају обучавање у спортским активностима, страним језицима, уметности, глуми, музици или обезбеђивање друге специјализоване обуке, и то како групама тако и појединцима.

- 85.59- Остало образовање

Обухвата:

-образовање које није дефинисано према степенима образовања

- центре за учење који нуде курсеве и обуке

-припремне часове за полагање испита

-учење језика и часове конверзације

-обуку за рад на рачунару

-обуку за јавне наступе

-обуку у брзом читању.

-85.60 - Помоћне образовне делатности

Обухвата:

-ненаставне активности које дају подршку образовним процесима или системима

-образовни консалтинг

-саветодавне активности за усмеравање у образовању

-активности тестирања и оцењивања тестова

-72.20-Истраживање и развој у друштвеним и хуманистичким наукама

Обухвата:

-истраживање и развој у друштвеним наукама

-истраживање и развој у хуманистичким наукама

-интердисциплинарна истраживања и развој, претежно у друштвеним и хуманистичким наукама

 Допунска делатност Установе је:

 55.90 - Остали смештај

 56.29 - Остале услуге припремања и послуживања хране

 58.11 - Издавање књига

 58.14 - Издавање часописа и периодичних издања

 58.19 - Остала издавачка делатност

 58.29 - Издавање осталих софтвера

 74.30 – Превођење и услуге тумача

 82.11 – Комбиноване канцеларијско – административне услуге

 82.19-Фотокопирање,припремање докумената и друге специјализована канцеларијска подршка

Члан 7.

 Установа је у обавези да усагласи Статут са одредбама ове одлуке у року од 30 дана од дана њеног ступања на снагу.

Члан 8.

Ова oдлука ступа на снагу наредног дана од дана објављивања у „Службеном листу Града Ниша".

 Број :

 У Нишу, године

**СКУПШТИНА ГРАДА НИША**

 Председник

дрБобан Џунић

Образложење

Скупштина Града Ниша на седници одржаној 26.12.2003.године донела је Одлуку о оснивању Регионалног центра за професионални развој запослених у образовању („Службени лист Града Ниша" број 66/2003).

Током година Центар је растао и развијао се као установа у области образовања. Имајући у виду да су се изменили услови и потребе тржшта рада, Радна група је сагледавајући пословање установе Регионални центар за професионални развој запослених Ниш,предложила ресорној управи да у складу са интересима локалне зајенице изврши измену претежне делатности установе.

Такође, мења се и назив установе у **„**Центар за стручно усавршавање“ и додају се шифре делатности за нове услуге које ће установа пружати.

У складу са наведеним предложено је да Одлука ступа на снагу наредног дана од дана усвајања како би се створили услови за пружање услуга сходно потребама грађана Ниша.

За реализацију овог акта нису потребна додатна финансијска срества из буџета Града.

 **Вршилац дужности начелника**

**Градске управе за друштвене делатности**

 **Миљан Ћирковић**